**Sopronkövesd község Önkormányzata Képviselő-testületének**

**8/2011. (IV.25.) önkormányzati rendelete**

**épületek és természeti értékek helyi védelem alá helyezéséről**

**EGYSÉGES SZERKEZETBEN A RENDELET MÓDOSÍTÁSÁRÓL SZÓLÓ 7/2012. (V.31.) és 6/2015. (III.10.) ÖNKORMÁNYZATI RENDELETEKKEL**

Sopronkövesd község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 57.§ (3) bekezdésében foglalt felhatalmazás alapján a helyi önkormányzatokról szóló 1990. évi LXV. törvény 16.§ (1) bekezdésében biztosított jogkörében eljárva az alábbi rendeletet alkotja:

1.§

A rendelet célja, hogy azokat a természeti és építészeti örökséget képező elemeket, amelyek külön jogszabály alapján nem állnak védelem alatt – azok jellegzetességének és hagyományos megjelenésének megőrzése érdekében – helyi területi vagy egyéni védelembe (továbbiakban együtt: helyi védelembe) részesítse.

2.§

1. A Képviselő-testület helyi egyedi védelem alá helyezi:
2. A Kossuth Lajos utca 84. szám alatti lakóház (volt kántortanítói lakás) homlokzatát és tetőszerkezetének kialakítását (hrsz: 278.)
3. A Községháza épülete ÉNY-i sarkánál lévő páfrányfenyőt (Ginkgo-Biloba)
4. A Kossuth Lajos utca 43. szám alatti lakóház homlokzatán található Páduai Szent Antalt ábrázoló fülkeszobrot (hrsz: 25.)
5. A Rákóczi Ferenc utca 30. szám alatti lakóház homlokzatán található „Magyarok Nagyasszonya a gyermek Jézussal” fülkeszobrot (hrsz: 419/1.)
6. A Kossuth Lajos utca 125. szám alatti lakóház utcai homlokzatát és udvari tornácát (hrsz: 78.), mely a hagyományos építési karaktereket őrzi
7. Az Agghegyen a 081/2. hrsz-on található Kápolna épületét (homlokzatát és belső kialakítását) a benne lévő Szent László oltárképpel együtt (081/2. hrsz.)
8. A sopronkövesdi 588/3. és 588/4. hrsz-ú ingatlanon álló grófi magtár épületek külső homlokzata és belső faszerkezete.

(1/A) A Képviselő-testület helyi területi védelem alá helyezi:

1. A 081/2. hrsz-ú területet, melyen található természeti érték a téltemető (Eranthis hyemalis) a február végén nyíló apró, egyvirágú növény, valamint a terület tölgyfái, fenyőfái.
2. A helyi védelem alá helyezett értékeket táblával kell megjelölni.

3.§

Védett épület lebontása, védett növény kivágása csak rendkívüli indokolt esetben a Képviselő-testület védettséget megszüntető határozatát követően engedélyezhető.

4.§

Ez a rendelet 2011. május 1-jén lép hatályba.

Sopronkövesd, 2011. április 12.

Antal Istvánné sk. Fülöp Zoltán sk.

jegyző polgármester

Kihirdetési záradék:

Ezt a rendeletet a Képviselő-testület 2011. április 20-i ülésén fogadta el, a jegyző 2011. április 25-én kihirdette.

Antal Istvánné sk.

jegyző